97/28/EY: Komission päätös, tehty 13 päivänä joulukuuta 1996, Ranskassa käytettävien sianruhojen luokitusmentelmien hyväksymisestä (Ainoastaan ranskankielinen teksti on todistusvoimainen)



Virallinen lehti nro L 012 , 15/01/1997 s. 0030 - 0032



KOMISSION PÄÄTÖS, tehty 13 päivänä joulukuuta 1996, Ranskassa käytettävien sianruhojen luokitusmenetelmien hyväksymisestä (Ainoastaan ranskankielinen teksti on todistusvoimainen) (97/28/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1), sellaisena kuin se on viimeksi muutettuna asetuksella (EY) N:o 3513/93 (2), ja erityisesti sen 5 artiklan 2 kohdan, sek katsoo, että asetuksen (ETY) N:o 3220/84 2 artiklan 3 kohdassa säädetään, että sianruhot luokitellaan arvioimalla vähärasvaisen lihan osuus sellaisten tilastollisesti testattujen arviointimenetelmien avulla, jotka perustuvat sianruhon yhden tai useamman anatomisen osan fyysiseen mittaukseen; luokitusmenetelmien hyväksyminen perustuu arvioinnin tilastolliseen enimmäisvirhepoikkeamaan; kyseinen poikkeama on määritelty yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3), sellaisena kuin se on muutettuna asetuksella (EY) N:o 3127/94 (4), 3 artiklassa, päätöksessä 89/50/ETY (5), sellaisena kuin se on viimeksi muutettuna päätöksellä 94/565/ETY (6), komissio hyväksyy useita sianruhojen luokitusmenetelmiä Ranskassa, markkinoiden avoimuuden parantamiseksi Ranskan hallitus on pyytänyt komissiota hyväksymään sen alueella käytettäväksi ainoastaan yhden pääasiallisen, mittauskohtien määrittämisen ja ainutlaatuisen vähärasvaisen lihan osuuden arviointikaavioon perustuvan luokitusmenetelmän ja toimittanut asetuksen (ETY) N:o 2967/85 3 artiklassa edellytetyt yksityiskohtaiset tiedot; pyynnön seurauksena suoritettu tutkimus on osoittanut, että kyseinen luokitusmenetelmä täyttää hyväksymisedellytykset, hyväksyttäväksi esitetty menetelmä perustuu kuitenkin kylmän ruhon seitsemästä eri mittauskohdasta mittaavan työntömitan käyttämiseen ja sen käyttö teurastamoissa ei vaikuta yleisesti käytännölliseltä; tämän vuoksi, jollei komission suorittamasta valvonnasta muuta johdu, olisi sallittava muiden sianruhojen luokitusmenetelmien käyttö, jos ne ovat kalibrointimenettelyn mukaisia ja niiden avulla saadaan vähärasvaisen lihan prosenttiosuuden mittausarvioiden osalta edellä mainitun menettelyn avulla saatuja tuloksia vastaavat tulokset, selvyyden vuoksi on tarpeen tehdä uusi päätös; tämän vuoksi päätös 89/50/ETY on kumottava, menetelmän muutokset voidaan hyväksyä ainoastaan saadun kokemuksen perusteella tehtävällä komission päätöksellä, ja tässä päätöksessä määrätyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Liitteessä kuvattu sianlihan vähärasvaisen lihan osuuden arviointimenetelmä hyväksytään sianruhojen luokitusmenetelmäksi. 2. Muiden sianruhojen luokitusmenetelmien käytön edellytyksenä on, että niiden avulla saatavat arviointitulokset vastaavat 1 kohdassa tarkoitetun menetelmän avulla saatavia tuloksia. Tämän vuoksi menetelmän on läpäistävä Ranskan toimivaltaisen viranomaisten kalibrointimenettelyn osana suorittama koe, jolla tarkistetaan liitteessä olevien mittaustulosten x1-x7 tarkkuus. 3. Kun jokin sianruhojen luokitusmenetelmä on läpäissyt 2 kohdassa tarkoitetun kalibrointimenettelyn, hallituksen on ilmoitettava siitä komissiolle ennen menetelmän ensimmäistä käyttöä ja toimitettava komissiolle kaikki sitä koskevat hyödylliset tiedot. Tässä tapauksessa sovelletaan asetuksen (ETY) N:o 2759/75 25 artiklassa säädettyä menettelyä. 4. Edellä 2 kohdassa mainittu kalibrointimenettely suoritetaan Ranskan toimivaltaisten viranomaisten laatiman ohjeen mukaisesti. 2 artikla Poiketen siitä, mitä asetuksen (ETY) N:o 3220/84 2 artiklassa säädetään vakiotarjontamuodosta, sianruhojen tarjontamuoto on sellainen, että kylkirasvaa, munuaisia ja palleaa sekä mahdollisesti kieltä ei ole poistettu punnitusta ja luokitusta varten. Teurastetun sian hinnoittelujen vahvistamiseksi vertailukelpoiselta pohjalta todettua lämminpainoa vähennetään 2,3 prosenttia, jos kieli on poistettu, ja 2,9 prosenttia, jos kieltä ei ole poistettu. 3 artikla Arviointimenetelmien (laitteiden, mittauspaikkojen ja kaavojen) muutoksia ei hyväksytä. 4 artikla Kumotaan päätös 89/50/ETY. Ranskan tasavalta voi kuitenkin soveltaa edelleen tässä päätöksessä tarkoitetun menetelmän sijaan päätöksessä 89/50/ETY määrättyjä sianruhojen luokitusmenetelmiä 30 päivään kesäkuuta 1997. 5 artikla Tämä päätös on osoitettu Ranskan tasavallalle. Tehty Brysselissä 13 päivänä joulukuuta 1996. Komission puolesta Franz FISCHLER Komission jäsen (1) EYVL N:o L 301, 20.11.1984, s. 1 (2) EYVL N:o L 320, 22.12.1993, s. 5 (3) EYVL N:o L 285, 25.10.1985, s. 39 (4) EYVL N:o L 330, 21.12.1994, s. 43 (5) EYVL N:o L 20, 25.1.1989, s. 27 (6) EYVL N:o L 215, 20.8.1994, s. 26 LIITE 1. Sianruhojen luokitusmenetelmänä käytetään 2 kohdassa tarkoitettua arviointimenetelmää, joka perustuu kylmistä ruhoista teurastusta seuraavana päivänä työntömittarilla saataviin mittaustuloksiin. Teurastamoissa käytettävät menetelmät on kalibroitava suhteessa yllä mainittuun mentelmään. Mittaustulokset muutetaan vähärasvaisen lihan arvioiduiksi osuuksiksi. 2. Vähärasvaisen lihan osuus ruhosta lasketaan seuraavan kaavan mukaan: ^y = 53,28 - 0,102 x1 - 0,119 x2 - 0,299 x3 - 0,231 x4 + 0,076 x5 + 0,058 x6 + 0,135 x7 ^y = vähärasvaisen lihan arvioitu osuus ruhossa; x1 = viillosta näkyvä silavan vähimmäispaksuus (kamara mukaan lukien) millimetreinä gluteus medius -lihaksen kohdalla; x2 = selän nahanalaisen rasvan paksuus (kamara mukaan lukien) millimetreinä mitattuna kuuden senttimetrin päästä selän keskiviivasta toisen ja kolmannen takimmaisen kylkiluun välistä; x3 = selän nahanalaisen rasvan paksuus (kamara mukaan lukien) millimetreinä mitattuna kuuden senttimetrin päästä selän keskiviivasta kolmannen ja neljännen takimmaisen kylkiluun välistä; x4 = selän nahanalaisen rasvan paksuus (kamara mukaan lukien) millimetreinä mitattuna kahdeksan senttimetrin päästä selän keskiviivasta kolmannen ja neljännen takimmaisen lannenikaman välistä; x5 = kuvelihaksen vähimmäispaksuus millimetreinä mitattuna gluteus medius -lihaksen sisäreunan ja selkäydinreiän selän puoleisen osan välistä; x6 = longissimus-lihaksen paksuus millimetreinä mitattuna kuuden millimetrin päästä selän keskiviivasta toisen ja kolmannen takimmaisen kylkiluun välistä; x7 = longissimus-lihaksen paksuus millimetreinä mitattuna kuuden millimetrin päästä selän keskiviivasta kolmannen ja neljännen takimmaisen kylkiluun välistä. Tätä kaavaa sovelletaan 45-125 kilogramman painoisiin ruhoihin.